VENDIM 
Nr. 599, datë 10.9.2014 

PËR disa ndryshime në vendimin nr. 1139, datë 24.11.2009, të Këshillit të Ministrave, “Për përcaktimin e numrit të automjeteve dhe të shoferëve në dispozicion të ministrive dhe të institucioneve qendrore”, të ndryshuar

Në mbështetje të nenit 100 të Kushtetutës dhe të nenit 6, të ligjit nr. 10160, datë 15.10.2009, “Për rregullimin e shërbimit të transportit për funksionarët publikë dhe nëpunësit civilë”, me propozimin e ministrit të Financave, Këshilli i Ministrave


VENDOSI:

Në lidhjen nr. 1, bashkëlidhur vendimit nr. 1139, datë 24.11.2009, të Këshillit të Ministrave, bëhen këto  ndryshime:
1. Numri i automjeteve të Kuvendit të përmendur në pikën 1, bëhet, në total, 16. 
2. Emërtesa “Avokati i prokurimeve” shfuqizohet.
Ky vendim hyn në fuqi pas botimit në Fletoren Zyrtare.

